钦定古今图书集成/理学汇编/学行典/第185卷 > 刘审礼
## 钦定古今图书集成/理学汇编/学行典/第185卷 > 刘审礼

按《唐书刘德威传》：德威子审礼。审礼少丧母，为祖母
元所养。隋末大乱，道不通，审礼尚少，自乡里负祖母
度江，转侧避地。及天下平，西入长安。元每疾病，必亲
煮药，尝而进。元曰：“儿孝通幽显，吾一顾念，疾辄闲。”贞
观中，历左骁卫郎将。父丧免。比葬，徒跣血流，行路咨
叹。服除，当袭爵，让其弟不听。见父执必，感泗滂沱。事
继母尢谨，与弟延璟为闻友，得禄多资之，而妻子执
寒苦，晏如也。再从皆同居，合二百口，内外无闲言。迁
工部尚书，检校左卫大将军。仪凤三年，吐蕃寇凉州，
副中书令李敬元讨之。遇虏青海上，与战，敬元逗挠
不前，审礼败，为虏执。其子尚乘直长殆庶及延璟诣
阙待罪，请入贼以赎。有诏：“审礼徇忠以没，非有罪，宜
各还职。”特诏殆庶弟易从省之。既至，而审礼卒，易从
昼夜哭不止，吐蕃哀其志，乃还父尸，徒跣万里，扶护
以归，见者流涕。审礼赠工部尚书，谥曰僖。